stanford-oval/wikipedia huggingface dataset:
Ludwig Hohlwein

Ludwig Hohlweinin suunnittelema juliste vuodelta 1909. Vasemmassa alalaidassa Hohlweinin signeeraus.
Ludwig Hohlwein (26. heinäkuuta 1874 Wiesbaden – 15. syyskuuta 1949 Berchtesgaden) oli saksalainen graafikko, arkkitehti ja taidemaalari. Hän oli Lucian Bernhardin ohella 1900-luvun alun Plakatstilin huomattavimpia edustajia.
Hohlwein syntyi Wiesbadenissa vauraaseen perheeseen. Hän aloitti arkkitehdin opinnot Münchenin teknillisessä yliopistossa vuonna 1895. Opiskeluaikanaan hän alkoi tehdä kuvituksia arkkitehtien yhdistyksen lehteen ja muihin julkaisuihin. Hohlwein opiskeli myös Dresdenin taideakatemiassa.
Opintojensa jälkeen Hohlwein alkoi työskennellä arkkitehtina Münchenissä. Hän suunnitteli sisustuksia yksityiskoteihin ja valtamerialuksiin. Hän alkoi myös osallistua taidenäyttelyihin, joissa hän asetti näytteille grafiikkaa, vesiväritöitä sekä temperamaalauksia. Hohlwein kehitti tunnusomaisen tyylinsä jo uransa alkuvaiheessa. Vuodesta 1906 lähtien hän keskittyi graafiseen suunnitteluun, ja arkkitehtuuri jäi taka-alalle. Tuottelias Hohlwein saavutti nopeasti menestystä huomiota herättävien julisteiden ja mainosten suunnittelijana.
Mainostensa kuvissa Hohlwein kuvasi yleensä modernia keskiluokkaista elämää optimistiseen sävyyn. Sommittelun keskiössä oli suuri pääkuva, jota tukivat pelkistetyt värit ja selkeä tekstaus. Hohlwein sijoitti julisteen tekstin yleensä suorakulmaiselle ja helposti erottuvalle alueelle.
Hohlwein oli maailmansotien välisenä aikana erittäin suosittu Saksassa, ja useissa hänen suunnittelemissaan mainoksissa oli hänen signeerauksensa. Hohlweinin asiakkaisiin kuului monia suuryrityksiä, kuten Audi, BMW, Daimler-Benz, Lufthansa, Märklin ja Henkel.
Vuonna 1923 Hohlweinin julisteiden näyttely New Yorkissa herätti yhdysvaltalaisten mainostoimistojen kiinnostuksen, ja Hohlwein sai joitakin tilauksia tupakkayhtiöiltä. Hän ei kuitenkaan koskaan saavuttanut Yhdysvalloissa samanlaista kuuluisuutta kuin kotimaassaan.
Vuonna 1933 Hohlwein liittyi natsipuolueeseen, ja suunnitteli kansallisosialisteille julisteita sekä Berliinin olympialaisten mainoksia. Sodan jälkeen Hohlwein jatkoi mainosten suunnittelijana Berchtesgadenissa. Hän kuoli syyskuussa 1949.
Louhi (öljyntorjunta-alus)

Louhi jäätyneellä merialueella maaliskuussa 2011.
Louhen kansi, jossa Lamorin valmistamia öljyntorjuntalaitteita.
Monitoimialus Louhi (kylkinumero 999) on Suomen ympäristökeskuksen omistama öljyntorjunta-alus, jonka miehistöstä ja käytöstä vastaa Suomen merivoimat. Alusta käytetään erilaisiin huoltotehtäviin esimerkiksi merikaapelin laskuun ja sukellustoimintaan.
Tekniset tiedot

Valmistaja: Uudenkaupungin Työvene Oy
Valmistusvuosi: 2011
Uppouma: 3 000 tonnia
Pituus: 71,4 metriä
Leveys: 14,5 metriä
Syväys: 5 metriä
Nopeus: 15 solmua
Moottoriteho: 4 × 1 800 kW
Jääluokka: IA super
Asuintilat: 40 henkilöä
Kotisamata: Upinniemen laivastotukikohta, Kirkkonummi
Alus on myös mahdollista aseistaa miinoilla, sekä 40 mm tykillä ja 2 × 12,7 mm konekivääreillä.
Aiheesta muualla

Kuvia tai muita tiedostoja aiheesta Louhi (öljyntorjunta-alus) Wikimedia Commonsissa
Lintumetsän koulu

| Lintumetsän koulu |
| --- | --- |

 Lintumetsän koulu toukokuussa 2020.
Sijainti:  Lintumetsäntie 10, 02660 Espoo
Koordinaatit:  60.2379°N, 24.8194°E
Tyyppi:  suomenkielinen yläkoulu
Rehtori:  Sirpa Tammisuo
Luokat:  7–9
Oppilaita:  408
Verkkosivut
Lintumetsän koulu on Espoon Suur-Leppävaaran Lintuvaaran kaupunginosassa sijaitseva runsaan 400 oppilaan suomenkielinen yläkoulu (luokka-asteet 7–9).
Koulun ulkopihan tasoa on arvioitu heikoksi pääkaupunkiseudun kouluille suunnatussa kyselyssä. Osittain syynä on Espoon kaupungin koulun piha-alueelle rakentama väistökoulu, jossa aiemmin toimi Niipperin koulu ja Leppävaaran koulu. Tammikuussa 2021 uutisoitiin, että Kilon koulun vanhan rakennuksen purkutöiden ja uuden rakentamisen ajaksi vuosiluokat 1–2 opiskelisivat lukuvuodesta 2021–2022 lähtien väistökoulun tiloissa kahden ja puolen vuoden ajan. Väistökouluratkaisu on heikentänyt yläkoululaisten mahdollisuutta virkistävään välituntiliikuntaan, kun esimerkiksi aiemmat lentopallo- ja koripallokentät hävisivät väistötilojen alle. Jo supistetusta pihasta tuli toisen koulun myötä aiempaa ahtaampi.
Onnettomuudet ja vaaratilanteet

4. syyskuuta 2005 Lintumetsän koulun musiikkiluokan katto romahti osittain. Luokassa ei ollut tapahtumahetkellä opetusta, eikä kukaan loukkaantunut.
Lintumetsän koulussa syttyi tulipalo 1. lokakuuta 2009. Miestenvessan käsipaperitelineestä alkanut tuhopoltto talttui nopeasti opettajien käsisammuttimilla suorittaman alkusammutuksen ansiosta. Palo tuhosi käymälätilan ja aiheutti savuvahinkoja rappukäytävässä. Koulun roskakatoksessa syttyi 4. tammikuuta 2020 viallisen sähkölaitteen vuoksi toinen tulipalo, joka aiheutti savuvahinkoja ruokalassa ja esti koulun keittiötä tarjoilemasta normaalia kouluruokailua muutamaan päivään.
Louis Hjelmslev

Louis Trolle Hjelmslev (3. lokakuuta, 1899, Kööpenhamina, Tanska – 30. toukokuuta, 1965, Kööpenhamina, Tanska) oli tanskalainen kielitieteilijä. Hän oli kielitieteellisen strukturalismille tärkeän Kööpenhaminan piirin keskeisiä henkilöitä. Yhdessä Hans-Jørgen Uldallin (1907–1957) kanssa Hjelmslev loi glossematiikaksi kutsutun teorian, joka oli eräs keskeisimmistä kielitieteellisen strukturalismin muodoista.
Teoksia

Principes de grammaire générale. (1928)
Études baltiques. (1932) Tohtorin väitöskirja.
Langue et parole. (1942)
Omkring sprogteoriens grundlæggelse. (1943)
Essais linguistiques. (1959)
Sproget: En introduktion. (1963, kirjoitettu jo 1940-luvulla.)
Aiheesta muualla

Circolo glossematico. (Arkistoitu – Internet Archive) Italiankielinen glossematiikka-sivusto, jossa tietoa myös Hjelmslevistä ja hänen työstään.
Lotte Betke

Lotte Betke (5. marraskuuta 1905 Hampuri – 25. heinäkuuta 2008 Siegburg) oli saksalainen kirjailija. Hän kirjoitti näytelmiä, runoja, kuunnelmia sekä lasten- ja nuortenkirjallisuutta.
Betke aloitti uransa näyttelijänä. Vuonna 1931 hän muutti Berliiniin ja myöhemmin Stuttgartiin. Hänen ensimmäinen teoksensa, lastenkirja Lieschen, ilmestyi vuonna 1941. Betken teoksia on käännetty saksasta ainakin englanniksi, hollanniksi, tanskaksi ja norjaksi.
Lintulan urheilukeskus

Urheilukeskuksen aluetta tammikuussa 2009.
Lintulan urheilukeskus on urheilukeskus Lintulan kaupunginosassa, Oulussa.
Yleistietoa

Lintulan urheilukeskuksessa voidaan harrastaa jalkapalloa, pesäpalloa, jääpalloa, jääkiekkoa, kaukalopalloa, taitoluistelua, tennistä, yleisurheilua ja rullalautailua. Kaikki harrastusmahdollisuudet ovat maksuttomia.
Lintulan urheilukeskuksen tekonurmen mitat ovat 103 m × 67 m. Jääkiekkokaukaloita löytyy kaksi kappaletta. Tenniskenttiä on kolme ja niiden pintamateriaalina on Plexipave. Pinnoite on uusittu vuonna 2002. Tenniskentille pitää tehdä varaus ja vain kaksi tuntia kerrallaan.
Korkeushyppypaikan ja juoksusuoran pintamateriaali on Novotan. Juoksusuoralla on kuusi rataa, jotka ovat 120 metriä pitkiä. Juoksusuoran vieressä on kivituhkapintainen kuulantyöntöpaikka ja -päädyssä on pituushyppypaikka. Lisäksi Lintulan urheilukeskusta ympäröi Lintulan kuntorata eli Supen polku, joka on 1,5 kilometriä pitkä. Talvella siinä on mahdollista hiihtää.
Los Angeles Times

| The Los Angeles Times |
| --- | --- |


Lehtityyppi:  sanomalehti
Julkaisija:  Austin Beutner
ISSN:  ISSN 0458-3035 ja 2165-1736
Levikki:  653 868  (2013)
Perustettu:  1881
Päätoimittaja:  Davan Maharaj 
Kotikunta:  Los Angeles
Kotimaa:  Yhdysvallat
Sivukoko:  broadsheet
Ilmestymistiheys:  päivittäin
Kieli:  englanti
Aiheesta muualla
OCLC
Kotisivu
Los Angeles Times on Los Angelesissa Yhdysvalloissa päivittäin ilmestyvä sanomalehti. Lehti perustettiin 4. joulukuuta 1881, ja nykyään sen omistaa Tribune Publishing. Vuonna 2013 se oli levikiltään Yhdysvaltojen neljänneksi suurin sanomalehti. Sen levikki oli yli 650 000 digitaaliversio mukaan luettuna.
Los Angeles Times on voittanut historiansa aikana 41 Pulitzer-palkintoa.
Aiheesta muualla

Los Angeles Timesin virallinen verkkosivu
Lamb of God

| Lamb of God |
| --- | --- |

 Laulaja Randy Blythe ja kitaristi Willie Adler ”With Full Force” -festivaaleilla vuonna 2007.
Tiedot
Toiminnassa:  1990–
Tyylilaji:  death metal / grindcore (1994–2000) groove metal thrash metal
Kotipaikka:   Richmond, Virginia, Yhdysvallat
Laulukieli:  englanti
Jäsenet:  Randy Blythe, laulu   Mark Morton, kitarat   Art Cruz, rummut   Willie Adler, kitarat   John Campbell, basso  
Entiset jäsenet:  Abe Spear, kitara (1994–1999)  Chris Adler, rummut (1994–2019) 
Levy-yhtiö:  Epic, 2004–   Prosthetic, 2003–2004   Metal Blade, 2000–2003  
Aiheesta muualla
lamb-of-god.com
Infobox OKNimi-testi OK: 
Lamb of God on yhdysvaltalainen metalliyhtye, joka perustettiin vuonna 1994 Richmondissa, Virginiassa alun perin nimellä Burn the Priest. Yhtyeeseen kuuluvat basisti John Campbell, laulaja Randy Blythe, kitaristit Mark Morton ja Willie Adler sekä rumpali Art Cruz.
Yhtye on julkaissut yksitoista studioalbumia: Burn the Priest (yhtyenimellä Burn the Priest) (1999), New American Gospel (2000), As the Palaces Burn (2003), Ashes of the Wake (2004), Sacrament (2006), Wrath (2009), Resolution (2012), VII: Sturm und Drang (2015), Legion: XX (yhtyenimellä Burn the Priest) (2018), Lamb of God (2020) ja Omens (2022).
Historia

Virginian Commonwealth Universityssa asuntolatoverit Mark Morton, Chris Adler ja John Campbell perustivat Burn the Priestin vuonna 1994. Alkuvaiheessa Morton oli jonkin aikaa erossa yhtyeestä, jolloin kitaristina toimi Abe Spear ja solistina Randy Blythe, joka vakiintui mukaan myös lopulliseen kokoonpanoon.
1990-luvulla yhtye kierteli Itä-Yhdysvaltoja ja kun Morton palasi Chicagosta opiskelemasta, hän liittyi uudelleen yhtyeeseen ja yhtye levytti yhden albumin Burn the Priestin Legion Recordsin levymerkillä. Pian tämän jälkeen Spear erosi yhtyeestä ja hänen tilalleen yhtyeen kitaristiksi liittyi rumpali Chris Adlerin pikkuveli Willie Adler, jonka jälkeen yhtye nykyisen kokoonpanonsa saavuttaneena alkoi kasvattaa mainettaan sellaiseksi jona se nykyäänkin tunnetaan.
Yhtye muutti nimensä nykyiseen muotoonsa ja sai levytyssopimuksen Prosthetic Recordsilta, joka julkaisi pitkäsoiton New American Gospel vuonna 2000. Varsinainen läpimurto oli kuitenkin vuoden 2003 albumi As the Palaces Burn, jonka arvostus ja myyntiluvut olivat esikoisalbumia paremmat Yhdysvalloissa.
Lamb of God solmi seuraavan levytyssopimuksensa Epic Recordsin kanssa, mitä seurasi pääesiintyjänä paikka ensimmäisellä MTV:n Headbanger's Ball -kiertueella. Tämän jälkeen Lamb of God sai rahoitusta myös musiikkivideoihin, jotka edistivät uuden albumin Ashes of the Wake myyntiä. Albumilta julkaistiin kaksi musiikkivideota. Yhtye julkaisi myös ensimmäisen, vajaan tunnin mittaisen DVD:nsä, Terror and Hubrisin. Terror and Hubrisia seurannut vuonna 2005 ilmestynyt Killadelphia-DVD oli edeltäjäänsä täydempi paketti sisältäen kokonaisen yhtyeen konsertin ja yhtyehaastatteluja.
Lamb of Godin vuoden 2006 Sacramentin myötä yhtye on saanut selvästi enemmän kaupallista menestystä ja nostanut tunnettavuuttaan. Tätä auttoi varsinkin albumin ensimmäinen single "Redneck", josta yhtye sai Grammy-ehdokkuuden. Yhtye esiintyi ensimmäistä kertaa tunnetulla Yhdysvaltojen televisiokanavalla NBC:llä vuonna 2007 ohjelmassa Late Night with Conan O'Brien esittäen Sacrament-albumin kappaleen "Pathetic".
Vuoden 2009 helmikuussa yhtye julkaisi viidennen albuminsa Wrath, jolta julkaistiin single "Set To Fail". Kyseisestä kappaleesta julkaistiin myös musiikkivideo. Samana vuonna yhtye oli mukana Metallica-yhtyeen World Magnetic Tour nimisellä kiertueella lämmittelijä yhtyeenä Pohjois-Amerikassa sekä myöhemmin samana vuonna Sonisphere festivaaleilla, joka poikkesi myös Suomen Porissa.
Yhtye esiintyi maaliskuussa 2010 Helsingin Kulttuuritalolla lämmittelijöinään Job for a Cowboy, August Burns Red ja Between the Buried and Me
Lamb of Godin viimeisin albumi Omens julkaistiin 7. lokakuuta 2022.
Jäsenet

Art Cruz – rummut (2019–)
Mark Morton – kitarat (1990–)
John Campbell – basso (1990–)
Randy Blythe – laulu (1994–)
Willie Adler – kitarat (1999–)
Jäsenet > Entiset jäsenet

Abe Spear – kitara (1994–1999)
Chris Adler - rummut (1994-2019)
Diskografia > Studioalbumit

Burn the Priest (1999,  julkaistu yhtyenimen Burn the Priest alla)
New American Gospel (2000)
As the Palaces Burn (2003)
Ashes of the Wake (2004)
Sacrament (2006)
Wrath (2009)
Resolution (2012)
VII: Sturm und Drang (2015)
Legion: XX (2018,  julkaistu yhtyenimen Burn the Priest alla)
Lamb of God (2020)
Omens (2022)
Diskografia > EP:t

Pure American Metal (2004,  EP)
The Duke (2016,  EP)
Diskografia > DVD:t

Terror and Hubris (2003)
Killadelphia (2005)
Walk with Me in Hell (2008)
Diskografia > Videot

”Black Label” (2000)
”11th Hour” (2003)
”Ruin” (2003)
”As The Palaces Burn” (2003)
”Laid To Rest” (2004)
”Now You've Got Something To Die For” (2005)
”Bloodletting” (2005)
”Redneck” (2006)
”Walk with Me in Hell” (2007)
”Set to Fail” (2009)
”Ghost Walking” (2011)
”Desolation” (2012)
”Vigil” (2013)
”512” (2015)
”Overlord” (2015)
”Embers” (2016)
”Inherit the Earth” (2018)
”Kerosene” (2018)
”Checkmate” (2020)
”Memento Mori” (2020)
”Gears” (2020)
”Ghost Shaped People” (2021)
”Nevermore” (2022)
”Omens” (2022)
”Grayscale” (lyriikkavideo, 2022)
”Ditch” (2022)
Lamb of God Suomessa

12. marraskuuta 2006 (Helsingin jäähalli, Helsinki) The Unholy Alliance II -kiertue
13. marraskuuta 2006 (Tampereen jäähalli, Tampere) The Unholy Alliance II -kiertue
17. kesäkuuta 2007 (Provinssirock, Seinäjoki)
6. helmikuuta 2009 (Frostbite Metalfest-festivaali, Lahti)
14. kesäkuuta 2009 (Hartwall Areena, Helsinki)
15. kesäkuuta 2009 (Hartwall Areena, Helsinki)
25. heinäkuuta 2009 (Kirjurinluoto, Pori) Sonisphere-festivaali
8. maaliskuuta 2010 (Kulttuuritalo, Helsinki) Wrath-kiertue
1. heinäkuuta 2012 (Suvilahti, Helsinki) Tuska-festivaali (peruttiin, koska Randy Blythe pidätettiin Prahassa kuolemantuottamuksesta epäiltynä.)
26. kesäkuuta 2015 (Suvilahti, Helsinki) Tuska-festivaali
8. joulukuuta 2018 (Helsingin jäähalli, Helsinki)
28. kesäkuuta 2019 (Provinssirock, Seinäjoki)
12. elokuuta 2022 (Knotfest, Turku)
19. helmikuuta 2023 (Helsingin jäähalli, Helsinki) (alun perin piti esiintyä 31.3.2020, mutta siirtyi kolme kertaa)
Aiheesta muualla

Kuvia tai muita tiedostoja aiheesta Lamb of God Wikimedia Commonsissa
Lamb of Godin kotisivut
Lamb of God Myspacessa (englanniksi)
Lamb of God.tv
Vokalisti Randy Blythe esiintymässä Sonisphere-festivaalilla Kirjurinluodossa 25. heinäkuuta 2009.
Lievo

Lievo, vaakalintu, lieve eli lapalievo on suomalainen taruolento, joka yleensä toimii noidan tai tietäjän apurina. Lievo on toisinaan käsitetty kaarneeksi eli korpiksi, kotkaksi, toisinaan taas madoksi tai käärmeeksi tai näiden kantavanhemmaksi[lähde? ]. Erään näkemyksen mukaan Lievo on vanha nimitys lohikäärmeelle. Joissain yhteyksissä mainitaan, että noita itse muuttuu lievoksi joko todellisessa maailmassa tai transsitilassa henkimaailmassa kulkiessaan.
Kokko-lintuakin kutsutaan toisinaan lievoksi, esimerkiksi silloin, kun Louhi-noita tekee Kokon lentääkseen meren yli. Lievon eräs nimitys vaakalintu on myös Kokko-linnun nimitys. Sanaan "vaakalintu" liittyvä "vaaka" tulee mahdollisesti sanasta vaa'as, joka tarkoittaa muun muassa kipua, aaltoa ja tulta. Ehkä vaakalintu merkitsee jotakuinkin tulista lintua. Vaakalinnun etymologinen vastine on saamelaisen noidan linnunhahmoista apuhenkeä tarkoittavan vuokon lainaoriginaali.
Lievo kansanrunoissa

Martti Haavio olettaa kirjassaan Suomalainen mytologia, että Arhippa Perttunen ja tämän poika Miihkali eivät tunteneet lievo/lieve sanaa ja sekoittivat sen pientä lintua tarkoittavaan leivoon.
Pohjon akka harvahammas

Nousi leivon lentimille,

Sirkun siiville kohosi,

Vassat siiviksi sivalti

Kokon kynkkäluun nenille;

Lenteä lepettelööpi

Selvällä meren selällä,

Ulapalla aukiella.

Liiteleksen, laateleksen

Päähän pielen Väinämöisen;

Tahtoo pursi päin puota.

Laiva lassuin lohkiella.

Niin sanoopi Väinämöinen:

"Iku Tiera, Nieran poika,

Ylimäinen ystäväni,

Ota nyt miekkasi omasi

Käelläsi oikiella

Vasemelta reieltäsi,

Kokon koprille sivalla,

Vaakalinnun varpahille!" 
(Arhippa Perttunen Latvajärvi SKVR I 1:54 1834)
Käärmeen syntysanoissa, joita luettiin käärmeenpuremaa parannettaessa, lapalievo esiintyy käärmeiden kantavanhempana. Toisaalta käärmeiden kantavanhempana pidetään Kärestä tai Mammotarta. Lapalievon yhteydessä mainitaan myös Syöjätär, paha noita-akka:
Mist' on synty syysmaolla,

Tahi talvi käärmehellä?

Sylki Syöjätär vesille,

Lapa lievo lainehille... 
(SKVR:I4 385)
Lievettä verrataan kaarneeseen eli korppiin muun muassa "vävyn virsissä", joissa kerrotaan, miten vävy tulee mustalla orilla kuin lieveellä.
Esimerkiksi:
Väv' on mussalla orolla,

Niinkun syöjällä suvella, 

Kantavalla koarnehella,

Lentävällä lievehellä... 
(SKVR:I3 1591)
Muita mainintoja lievosta

Toivo Vuorela mainitsee, että Lievo on kansanr. tarunomainen henkiolento, vaakalintu, lohikäärme t. vene mainitun ihmeolennon vertauskuvana. Veneellä saatetaan tässä tarkoittaa uiskoa, jonka arvellaan merkitsevän käärmettä.
Lievo saattaa olla lainaa saamelaisilta, joilla noidan apulintu oli vuokko. Vuokko on ehkä laina vaakaa tarkoittavasta sanasta. Vuokko oli sekä jättiläismäinen lintu, joka vaani kivisaarella ohikulkevia laivoja, että lintu, joka kuljetti noidan sielua transsitilan aikaisella matkalla. Vuokko myös toimitti asioita noidan puolesta. Hans Skanke kirjoittaa (n. 1731) että "lappalaisnoita horrostilassa maatessaan käyttää palvelukseensa sillä matkustaakseen ja monenmoista toimittaakseen" vuoko eli vojeklintua.
Näin kertoo Martti Haavio kirjassaan Suomalainen mytologia (hän ei kerro tarkempaa mikä saamelaiskielistä on kyseessä).
Y. H. Toivonen kirjoittaa, että suomalaisten ja saamelaisten lieveen, lievon, vaakalinnun ja vuokon uskottiin olevan sellaisten korppien ja kotkien nimityksiä joiksi noidan tai yleisemmin Pohjois-Euraasian kansojen noitien tai shamaanien uskottiin voivan muuttua tai joita heillä oli apueläiminä palveluksessaan maan päällä tai henkimaailmassa.
Lotte Anker

Lotte Anker
Lotte Anker (s. 1958 Kööpenhamina) on tanskalainen jazzmusiikin saksofonisti ja säveltäjä. Hänen instrumenttejaan ovat täsmällisemmin sopraano-, altto- ja tenorisaksofonit.
Anker opiskeli lapsena ja nuorena klassista pianonsoittoa, mutta ryhtyi soittamaan saksofonia ja improvisoimaan vuonna 1980 etenkin John Coltranen, Wayne Shorterin ja aikansa kokeellisemman skandinavialaisen jazzin innoittamana. Hän opiskeli musiikkia Kööpenhaminan yliopistossa vuosina 1980–1984 ja osallistui saman vuosikymmenen aikana useisiin kursseihin ja workshopeihin, joita pitivät muiden muassa Joe Henderson, David Liebman, John Tchicai, Marilyn Mazur ja David Murray.
Säveltäjänä Anker on enimmäkseen itseoppinut, mutta hänellä on myös sävellyksessä oppiarvo Rytmimusiikkikonservatoriosta. Häntä opetti siellä Bob Brookmeyer, jota lisäksi avustivat vierailijoina esimerkiksi Pelle Gudmundsen-Holmgren ja Svend Hvidtfeldt-Nielsen. Vuonna 1988 Anker perusti oman kvartettinsa pianisti Mette Petersenin kanssa. Vuonna 1992 kvartetti laajeni kvintetiksi, johon trumpettia tuli soittamaan Nils-Petter Molvær. Vuonna 1995 Ankerista tuli improvisoivan trion jäsen kitaristi Hasse Poulsenin ja basisti Peter Friis-Nielsenin kanssa. Anker on toiminut myös muissa yhtyeissä ja johtanut Copenhagen Art Ensemblea.
Kansainvälisesti Ankerilla on ollut lukuisia yhteistyökumppaneita, ja hän on esiintynyt pitkin Eurooppaa, Yhdysvalloissa, Kanadassa, Lähi-idässä, Vietnamissa, Japanissa, Marokossa, Tansaniassa ja Guineassa. Sekä soittajana että säveltäjänä hän on pääasiallisesti keskittynyt kokeelliseen jazziin ja improvisaatioon sekä uuteen musiikkiin.
Louis Magnus

Louis Magnus (25. toukokuuta 1881 Kingston, Jamaika – 1. marraskuuta 1950) oli ranskalainen taitoluistelija ja jääkiekkovaikuttaja. Hän voitti taitoluistelussa yksinluistelun Ranskan-mestaruuden vuosina 1908–1911. Lisäksi Magnus oli Kansainvälisen jääkiekkoliiton ensimmäinen puheenjohtaja. Hän järjesti IIHF:n perustavan kokouksen kotonaan Pariisissa 15. ja 16. toukokuuta 1908.
Magnus valittiin Kansainvälisen jääkiekkoliiton Hall of Fameen 1997. Hänen mukaansa on nimetty Ranskan jääkiekon korkein sarjataso Ligue Magnus sekä Ranskan jääkiekkomestaruuden voittaneelle joukkueelle myönnettävä Coupe Magnus -palkinto.
Louis Lévesque

Louis Lévesque (27. toukokuuta 1908 – 12. maaliskuuta 1998) oli kanadalainen roomalaiskatolinen arkkipiispa. Hänet vihittiin papiksi Rimouskiin 26. kesäkuuta 1932 ja nimitettiin Hearstin piispaksi 9. kesäkuuta 1952. Hänet asetettiin virkaansa 28. elokuuta. Piispaksi konsekroinnin suoritti 15. elokuuta Ildebrando Antoniutti, jota avustivat Charles Eugène Parent ja Alexandre Vachon.
Lévesque sai 13. huhtikuuta 1964 nimitykset Rimouskin koadjuuttoriarkkipiispaksi ja Egnatian titulaariarkkipiispaksi. Hänestä tuli 25. helmikuuta 1967 Rimouskin arkkipiispa, jona hän toimi, kunnes erosi tehtävistään 27. huhtikuuta 1973. Hän osallistui Vatikaanin toiseen kirkolliskokoukseen.
Lotte Bundsgaard

| Lotte Bundsgaard> Tanskan kaupunki-, asumis- ja tasa-arvoministeri |
| --- | --- |
 Poul Nyrup Rasmussenin IV hallitus 21. joulukuuta 2000 – 27. marraskuuta 2001  
Edeltäjä:  Jytte Andersen
Seuraaja:  Carsten Hansen (asumisministeri) Henriette Kjær (tasa-arvoministeri)
Kansankäräjäedustaja
 1998–2007  
Henkilötiedot
Koko nimi:  Lotte Koed Bundsgaard
Syntynyt: 20. tammikuuta 1973 (ikä 51) Nivå, Tanska
Ammatti:  opettaja, toimittaja, poliitikko
Tiedot
Puolue:  sosiaalidemokraatit
Lotte Koed Bundsgaard (s. 20. tammikuuta 1973 Nivå) on tanskalainen sosiaalidemokraattinen entinen poliitikko ja nykyisin toimittaja. Hän on istunut kansankäräjillä vuosina 1998–2007 sekä toiminut Tanskan kaupunki-, asumis- ja tasa-arvoministerinä vuosina 2000–2001. Hän on koulutukseltaan opettaja ja työskennellyt myös televisiojuontajana.
Aiheesta muualla

Lotte Bundsgaard Tanskan kansankäräjien verkkosivuilla (tanskaksi)
Farmville (täsmennyssivu)

Farmville tarkoittaa seuraavia asioita:
FarmVille, Facebookissa toimiva peli
Farmville, kylä Arkansasin osavaltiossa Yhdysvalloissa
Farmville, yhteisö Nova Scotian provinssissa Kanadassa
Farmville, kaupunki Pohjois-Carolinan osavaltiossa Yhdysvalloissa
Farmville, kaupunki Virginian osavaltiossa Yhdysvalloissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Farmville”, voi hakea sivunnimihaulla, laajalla sivunnimihaulla tai tekstihaulla.
Los Angeles Wildcats

| Los Angeles Wildcats |
| --- | --- |

Seura
Perustettu:  2018
Lakkautettu:  2022 (virallisesti)
Kotikenttä:  Dignity Health Sports Park
Kaupunki:   Carson, Kalifornia
Miesten sarjataso:  XFL (Läntinen divisioona)
Värit:  Musta, punainen, oranssi               
Omistaja:  Alpha Acquico, LLC (RedBird Capital, Dwayne Johnson, Dany Garcia)
Toimitusjohtaja:  Winston Moss
Miesten päävalmentaja:  Winston Moss
Mitalit
Infobox OKNimi-testi OK: 
Los Angeles Wildcats oli lyhytaikainen ammattilaistason amerikkalaisen jalkapallon joukkue Carsonista, Los Angelesin piirikunnasta. Joukkue pelasi XFL-liigassa osana Läntistä divisioonaa.
Joukkueen perusti vuonna 2018 Vince McMahonin Alpha Entertainment -yritys, joka omistaa ja hallinoi XFL-liigaa ja kaikkia sen joukkueita. Wildcatsin kotikenttä oli noin 30 000 katsojan Dignity Health Sports Park.
Ensimmäisellä ja ainoalla kaudellaan 2020 Wildcats ehti pelata viisi ottelua, joista se voitti kaksi ja hävisi kolme. Maaliskuussa XFL-kausi päättyi ennenaikaisesti COVID-19-pandemian vuoksi.
XFL jatkui alkuvuodesta 2023, ja Wildcats ei ollut enää mukana. Heidän paikkansa otti uusi joukkue San Antonio Brahmas.